በኃይል ወደ ለይቶ ማቆያ የተወሰዱት ኬንያዊ ፖለቲከኛ ከቫይረሱ አገገሙ፡፡
ባሕር ዳር፡ መጋቢት 26/2012 ዓ.ም (አብመድ) በፖሊስ ወደ ለይቶ የሕክምና መከታተያ ተወስደው የነበሩት የኬንያ ፖለቲከኛ ከኮሮና ቫይረስ ሙሉ በሉሙ ማገገማቸው ተገልጧል፡፡የኮሮና ወረርሽኝ መዛመትን ለመግታት በሚል ኬንያ ከውጭ ሀገራት የሚመለሱ ሰዎች በለይቶ ማቆያ ሆነው የጤናቸውን ሁኔታ እንዲከታተሉ አያደረገች ትገኛለች፡፡ ወረርሽኙ ከተከሰተባት ጀርመን ቆይተው የመጡት በሀገሪቱ ታላቅ ፖለቲከኛ እንደሆኑ የተነገረላቸው ጌዲዮን ሳቦሪ ግን መመሪያውን ለማክበር ፈቃደኛ አልነበሩም፡፡ እናም በግዳጅ በቁጥጥር ሥር ውለው ለ14 ቀናት ወደ ለይቶ መከታተያ ክፍል ተወስደው ነበር፡፡ የኮሮና ቫይረስ እንዳለባቸው በመረጋገጡም የሕክምና ክትትል ሲደረግላቸው መቆየቱ ታውቋል፡፡